钦定古今图书集成/理学汇编/文学典/第236卷 > 《刘𫗧乐府解题》 > 《伯牙操》
## 钦定古今图书集成/理学汇编/文学典/第236卷 > 《刘𫗧乐府解题》 > 《伯牙操》

伯牙学琴于成连先生，成连曰：“吾师子春在海中，能
移人意。”与俱往。至蓬莱山，留伯牙曰：“此居习之，吾将
迎师。”剌船而去，旬日不返。伯牙但闻水声澒洞，山林
沓冥，禽鸟啼号，乃叹曰：“吾师谓移人意者，岂此也？”援
琴而歌，顿悟其妙旨。